ಸುರೂ ಕಣಿವೆ

ಸುರೂ ಕಣಿವೆಯು ಭಾರತದ ಒಂದು ಕೇಂದ್ರಾಡಳಿತ ಪ್ರದೇಶವಾದ ಲಡಾಖ್‍ನ ಕಾರ್ಗಿಲ್ ಜಿಲ್ಲೆಯಲ್ಲಿನ ಒಂದು ಕಣಿವೆಯಾಗಿದೆ. ಸಿಂಧೂ ನದಿಯ ಪ್ರಬಲ ಉಪನದಿಯಾದ ಸುರೂ ನದಿಯು ಇದರ ಮೂಲಕ ಹರಿಯುತ್ತದೆ. ಕಣಿವೆಯ ಅತ್ಯಂತ ಮಹತ್ವದ ಪಟ್ಟಣವೆಂದರೆ ಸಂಕೂ . ಸುರೂ ಕಣಿವೆಯು ತನ್ನ ಸೌಂದರ್ಯಕ್ಕೆ ಹೆಸರುವಾಸಿಯಾಗಿದೆ. ಸುರೂ ಕಣಿವೆಯಲ್ಲಿ ಅನೇಕ ಪಿಕ್ನಿಕ್ ತಾಣಗಳು ಇವೆ ಉದಾಹರಣೆಗೆ ಡಾಮ್ಸ್ನಾ, ಪಾರ್ಕಾಚಿಕ್, ಸಾಂಗ್ರಾ, ಕಾರ್ಪೋಖಾರ್, ಖೌಸ್, ಥುಲುಸ್, ಸ್ಟಾಕ್ಪಾ, ಉಂಬಾ ನಾಮ್ಸುರು ಇತ್ಯಾದಿ. ಕಾರ್ಪೋಖಾರ್ ಪವಿತ್ರ ದೇಗುಲ (ಸೈಯದ್ ಮೀರ್ ಹಾಶಿಮ್), ಖೌಸ್ ಪವಿತ್ರ ದೇಗುಲ ಮತ್ತು ಸಂಕು ಪವಿತ್ರ ಮಂದಿರ (ಸೈಯದ್ ಹೈದರ್) ಸುರೂ ಕಣಿವೆಯಲ್ಲಿ ಪ್ರಾರ್ಥನೆಗೆ ಪ್ರಸಿದ್ಧವಾಗಿವೆ. ಕುದುರೆಗಳು, ಚಮರೀಮೃಗಗಳು ಮತ್ತು ಇತರ ಬಗೆಯ ಪ್ರಾಣಿಗಳು ಕಣಿವೆಯಲ್ಲಿ ವಾಸಿಸುವುದನ್ನು ಕಾಣಬಹುದು. ಚಳಿಗಾಲದಲ್ಲಿ ಸುರೂ ಕಣಿವೆಯು ಭಾರೀ ಹಿಮಪಾತ ಮತ್ತು ಹಿಮಪ್ರವಾಹವನ್ನು ಅನುಭವಿಸುತ್ತದೆ. ಸುರೂ ಕಣಿವೆಯು ಸುಂದರವಾಗಿದೆ ಆದರೆ ಸರ್ಕಾರದ ಅಜ್ಞಾನ ಮತ್ತು ಅಭಿವೃದ್ಧಿಗೆ ಸಹಕಾರಿಯಾದ ಮೂಲಸೌಕರ್ಯ, ವಿದ್ಯುತ್ತಿನ ಅಲಭ್ಯತೆಯಿಂದಾಗಿ ಇನ್ನೂ ಹಿಂದುಳಿದಿದೆ.

 ಪ್ರವಾಸೋದ್ಯಮ 
ಸಾಕಷ್ಟು ಸಾಮರ್ಥ್ಯದ ಹೊರತಾಗಿಯೂ, ಕಣಿವೆಯಲ್ಲಿ ಪ್ರವಾಸೋದ್ಯಮ ಚಟುವಟಿಕೆ ಬಹಳ ಸೀಮಿತವಾಗಿದೆ. ಹೆಚ್ಚಿನ ಪ್ರವಾಸಿಗರು ಪದುಮ್ ಮತ್ತು ಜ಼ಾನ್‍ಸ್ಕಾರ್‌ಗೆ ನುಗ್ಗುತ್ತಾರೆ.Lonely Planet India, 13th edition, page 296 ಪ್ರವಾಸಿಗರಿಗೆ ಕಡಿಮೆ ಸೌಲಭ್ಯಗಳಿವೆ ಆದರೆ ಜಮ್ಮು ಮತ್ತು ಕಾಶ್ಮೀರ ಪ್ರವಾಸೋದ್ಯಮವು ಹಲವಾರು ಹಳ್ಳಿಗಳಲ್ಲಿ ಮೂಲಭೂತ ಪ್ರವಾಸಿ ಬಂಗಲೆಗಳನ್ನು ಹೊಂದಿದೆ. ರಂಗ್ದುಮ್‌ನಲ್ಲಿ ಬೇಸಿಗೆ ಗುಡಾರ ಶಿಬಿರವಿದೆ. ಟ್ಯಾಂಗೋಲ್ ಗ್ರಾಮವು ನನ್ ಕುನ್ ವರೆಗಿನ ಪರ್ವತಾರೋಹಣ ಪ್ರವಾಸಗಳಿಗೆ ಸಂಭಾವ್ಯ ಆರಂಭಿಕ ಬಿಂದುವಾಗಿದೆ.

 ಉಲ್ಲೇಖಗಳು 
 Janet Rizvi. (1996). Ladakh: Crossroads of High Asia. Second Edition. Oxford University Press, Delhi.  .
 Schettler, Margaret & Rolf (1981). Kashmir, Ladakh & Zanskar. Lonely Planet Publications. South Yarra, Victoria, Australia.  ISBN 0-908086-21-0.
 Nicola Grist (1998), Local Politics In Suru Valley of Northern India (PhD Thesis)

ವರ್ಗ:ಲಡಾಖ್
ವರ್ಗ:ಕಣಿವೆಗಳು